ജമ്മു കശ്മീരില് ഒരു മണിക്കൂറിനിടെ മൂന്നിടങ്ങളിലായി നടന്ന ഭീകരാക്രമണത്തില് 3 പേര് മരിച്ചതായി പൊലീസ് ശ്രീനഗര്: 06.10.2021 ജമ്മു കശ്മീരില് ഒരു മണിക്കൂറിനിടെ മൂന്നിടങ്ങളിലായി നാട്ടുകാര്ക്ക് നേരെ ഭീകരരുടെ ആക്രമണം നടന്നതായി അധികൃതര്. ഭീകരരുടെ ആക്രമണത്തില് മൂന്ന് പേര് കൊല്ലപ്പെട്ടതായി പൊലീസ് അറിയിച്ചു. ശ്രീനഗര്, ബന്ദിപ്പോര എന്നിവിടങ്ങളിലാണ് ഭീകരരുടെ ആക്രമണം ഉണ്ടായതെന്നും പ്രദേശത്ത് ഭീകരര്ക്കായി തിരച്ചില് തുടരുന്നുവെന്നും സൈന്യം അറിയിച്ചു. ശ്രീനഗറില് നടന്ന ആക്രമണത്തില് ബിന്ദ്രോ കെമിസ്റ്റ് എന്ന സ്ഥാപനത്തിന്റെ ഉടമയായ ഡോ. മക്കാന് ലാല് ബിന്ദ്രോയാണ് കൊല്ലപ്പെട്ടത്. മറ്റൊരു ആക്രമണത്തില് ഒരു വഴിയോര കച്ചവടക്കാരന് മരിച്ചെന്ന് പൊലീസ് അറിയിച്ചു. ബന്ദി പോരയില് നടന്ന ആക്രമണത്തില് നാട്ടുകാരനായ മുഹമ്മദ് ശാഫിയാണ് കൊല്ലപ്പെട്ടത്. അതേസമയം, ജമ്മു കശ്മീരിലെ ഭീകരാക്രമണത്തെ അപലപിച്ച് ലഫ. ഗവര്ണര് മനോജ് സിന്ഹ രംഗത്തെത്തി. ആക്രമണത്തിന് പിന്നില് പ്രവര്ത്തിച്ചവരെ പുറത്ത് കൊണ്ടുവരുമെന്നും മനോജ് സിന്ഹ പറഞ്ഞു.